सैन फ्रांसिस्को में गूगल के मुख्यालय में एक बैठक का एक वीडियो लीक हो गया है जिससे यह पता चला है कि डोनाल्ड ट्रंप के राष्ट्रपति बनने पर गूगल सीईओ सुंदर पिचाई और अन्य अधिकारी खुश नहीं थे। अमेरिका में 2016 के राष्ट्रपति चुनाव में रिपब्लिकन नेता डोनाल्ड ट्रंप की जीत के बाद गूगल के अधिकारियों ने एक बैठक की थी। इस बैठक में उन्होंने अपने कर्मचारियों से कहा था कि खुद को नए माहौल में ढालना होगा। वीडियो लीक होने के बाद डोनाल्ड ट्रंप की रिपब्लिकन पार्टी बिफर गई है।